Blaze7451/Wiki-th-20250601 huggingface dataset:
สนธิสัญญาสยาม–ฝรั่งเศส ร.ศ. 125

สนธิสัญญาสยาม–ฝรั่งเศส ร.ศ. 125 (Franco–Siamese Treaty of 1907; Traité français–siamois de 1907) เป็นสนธิสัญญาระหว่าง ราชอาณาจักรสยาม (ต่อมาคือ ประเทศไทย) ในรัชสมัยพระบาทสมเด็จพระปรมินทรมหาจุฬาลงกรณ์ กับสาธารณรัฐฝรั่งเศส ในสมัยของประธานาธิบดีอาร์ม็อง ฟาเลียร์ (Armand Fallières) ซึ่งได้มีการลงนามสนธิสัญญาฉบับนี้ที่กรุงเทพมหานครเมื่อวันที่ 23 มีนาคม พ.ศ. 2449 (ตรงกับ ร.ศ. 125 และ ค.ศ. 1906) และรัฐสภาฝรั่งเศสได้ให้สัตยาบันเมื่อวันที่ 21 มิถุนายน พ.ศ. 2450 (ตรงกับ ร.ศ. 126 และ ค.ศ. 1907) สนธิสัญญาฉบับนี้มีสาระสำคัญคือ:
ไฟล์:OccupationOfTrat1904.jpg|thumb|left|ฝรั่งเศสยึดครองเมืองตราด‎ ระหว่าง 30 ธันวาคม พ.ศ. 2447 ถึง 6 กรกฎาคม พ.ศ. 2450- สยามยกสิทธิการปกครองและบังคับบัญชาเหนือมณฑลบูรพาอันได้แก่เมืองพระตะบอง เมืองเสียมราฐ และเมืองศรีโสภณให้แก่ฝรั่งเศส- ฝรั่งเศสยอมคืนดินแดนเมืองด่านซ้ายและเมืองตราด‎และเกาะทั้งหลาย ภายใต้แหลมสิงลงไปจนถึงเกาะกูดให้กับสยาม (แต่ไม่คืนปัจจันตคิรีเขตรให้กับสยาม)- ฝรั่งเศสได้ทำพิธีส่งมอบคืนเมืองตราด‎และเมืองด่านซ้ายให้กับสยามในวันที่ 6 กรกฎาคม พ.ศ. 2450 (ตรงกับ ร.ศ. 126 และ ค.ศ. 1907)

**การลงนาม**
ผู้มีอำนาจเต็มฝ่ายสยามซึ่งลงลายมือชื่อในสนธิสัญญา คือ สมเด็จพระเจ้าบรมวงศ์เธอ กรมพระยาเทวะวงศ์วโรปการ เสนาบดีกระทรวงการต่างประเทศ ส่วนฝ่ายฝรั่งเศส คือ วิกตอร์ คอลแลง เดอ ปลังซี (Victor Collin de Plancy) ผู้แทนฝรั่งเศส ซึ่งลงนาม ณ กรุงเทพมหานคร ราชอาณาจักรสยาม เมื่อวันที่ 23 มีนาคม ร.ศ. 125 (ตรงกับ ค.ศ. 1907 และ พ.ศ. 2449)
ไฟล์:Franco-Siamese-Treaty-of-1907-FR.jpg|thumb|300px|สนธิสัญญาสยาม–ฝรั่งเศส (ต้นฉบับภาษาฝรั่งเศส) ลงนามโดย วี. คอลแลง เดอ ปลังซี กับสมเด็จพระเจ้าบรมวงศ์เธอ กรมพระยาเทวะวงศ์วโรปการ ณ กรุงเทพมหานคร วันที่ 23 มีนาคม ค.ศ. 1907
แผนที่อันนัม ค.ศ. 1862 แสดงอาณาเขตราชอาณาจักรสยาม-อินโดจีนของฝรั่งเศส

**ผลที่ตามมา**
ที่ประชุมสภาจังหวัดตราด เมื่อวันที่ 19 พฤศจิกายน พ.ศ. 2514 สภาจังหวัดตราดได้มีมติเป็นเอกฉันท์ให้ถือวันที่ 23 มีนาคม ของทุกปี เป็นวันสำคัญของจังหวัดตราด และให้เรียกว่า "วันตราดรำลึก"
ถึงแม้ประเทศไทยจะเปลี่ยนธงชาติไทยมาเป็นธงไตรรงค์ แต่เมื่อถึงเดือนมีนาคมของทุกปี จังหวัดตราดจะประดับประดาธงช้างแดงขึ้นทั่วทั้งเมืองตราด เพื่อแสดงถึงความเป็นอิสรภาพของจังหวัดตราดแต่นั้นมา

**ดูเพิ่ม**
 สนธิสัญญาสยาม–ฝรั่งเศส ร.ศ. 112- สนธิสัญญาสยาม–ฝรั่งเศส ร.ศ. 122- ความสัมพันธ์ฝรั่งเศส–ไทย- สงครามสยาม–ฝรั่งเศส

**อ้างอิง**

หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาเกี่ยวข้องกับอาณาจักรรัตนโกสินทร์
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 3
หมวดหมู่:สนธิสัญญาแนวพรมแดน
หมวดหมู่:สนธิสัญญาเกี่ยวข้องกับการเปลี่ยนแปลงดินแดน
หมวดหมู่:สนธิสัญญาทวิภาคีเกี่ยวข้องกับฝรั่งเศส
หมวดหมู่:สนธิสัญญาทวิภาคีเกี่ยวข้องกับไทย
หมวดหมู่:ประวัติศาสตร์ของจังหวัดตราด
หมวดหมู่:รัชกาลที่ 5
หมวดหมู่:ยุครัชกาลที่ 5
หมวดหมู่:สงครามฝรั่งเศส-สยาม
หมวดหมู่:สนธิสัญญาไทย–ฝรั่งเศส
หมวดหมู่:ประเทศไทยในปี พ.ศ. 2449
เครื่องอิสริยาภรณ์ราชสีห์ขาว

เครื่องอิสริยาภรณ์ราชสีห์ขาว (Řád Bílého lva) เป็นเครื่องอิสริยาภรณ์ชั้นสูงสุดของประเทศเช็กเกีย โดยสืบต่อจากเครื่องอิสริยาภรณ์ชื่อเดียวกันในสมัยเชโกสโลวาเกีย โดยเครื่องอิสริยาภรณ์นี้สร้างขึ้นใน พ.ศ. 2465 สำหรับชาวต่างประเทศเท่านั้น ก่อนจะมีการแก้ไขกฎหมายให้มีการมอบแก่พลเรือนของเชโกสโลวาเกียในภายหลัง โดยได้รับแรงบันดาลใจจากกางเขนขุนนางของโบฮิเมียซึ่งสร้างโดยจักรพรรดิฟรันทซ์ที่ 2 แห่งจักรวรรดิโรมันอันศักดิ์สิทธิ์ และได้มอบแก่ชาวโบฮิเมียไป 37 ราย

**ประวัติ**

**พ.ศ. 2465–2504**
เครื่องอิสริยาภรณ์ราชสีห์ขาว ถูกสร้างขึ้นมาภายใต้คำสั่งที่ 243/1920 sb. เมื่อปี พ.ศ. 2465 โดยจะมอบให้กับชาวต่างประเทศเท่านั้น มีจำนวนทั้งสิ้น 5 ชั้น ต่อมาเมื่อเข้าสู่สงครามโลกครั้งที่สอง เครื่องอิสริยาภรณ์นี้ได้นำมามอบให้แก่ชาวเชโกสโลวาเกียที่มีส่วนร่วมในการต่อต้านนาซีเยอรมนีที่เข้ามารุกรานประเทศเชโกสโลวาเกีย และได้สร้างเครื่องเสนาอิสริยาภรณ์ราชสีห์ขาวสำหรับมอบให้แก่เจ้าหน้าที่ทางทหารต่างหากใน พ.ศ. 2488 โดยได้มอบให้แก่ดไวต์ ดี. ไอเซนฮาวร์ ทหารชาวอเมริกัน ซึ่งต่อมาได้ดำรงตำแหน่งเป็นประธานาธิบดีสหรัฐ และเมื่อสิ้นสุดสงครามโลกครั้งที่สองยังคงมีการมอบเครื่องอิสริยาภรณ์นี้เรื่อยมา โดยผู้ได้รับเครื่องอิสริยาภรณ์นี้หลังสงครามโลกครั้งที่ 2 อาทิ เช เกบารา, พระบาทสมเด็จพระนโรดม สีหนุ เป็นต้น

**พ.ศ. 2504–2535**
เมื่อเชโกสโลวาเกียเปลี่ยนระบอบการปกครองเป็นคอมมิวนิสต์ เครื่องอิสริยาภรณ์นี้ยังคงมีการมอบเช่นเดิม แต่อยู่ในชั้นที่สองรองจากเครื่องอิสริยาภรณ์เคลเมนต์ ก็อตวอร์ด และปรับเปลี่ยนจำนวนลำดับชั้นของเครื่องอิสริยาภรณ์จากห้าชั้นเหลือเพียงสามชั้นเท่านั้น โดยยังมีการมอบเรื่อยมาจนกระทั่งการแยกตัวของเชโกสโลวาเกียและการเปลี่ยนผ่านสู่ระบอบประชาธิปไตย

**พ.ศ. 2537–ปัจจุบัน**
หลังการเปลี่ยนผ่านประเทศกลับสู่ระบอบประชาธิปไตย และการแยกตัวของเชโกสโลวาเกีย เครื่องอิสริยาภรณ์นี้ยังมีการมอบอีกเช่นเคยโดยอยู่ในฐานะเครื่องอิสริยาภรณ์ชั้นสูงสุดของสาธารณรัฐเช็ก และปรับเปลี่ยนแพรแถบย่อและลักษณะเครื่องอิสริยาภรณ์ใหม่ และเพิ่มจำนวนชั้นเป็นห้าชั้นเช่นเดียวกับสมัยที่เพิ่งสร้างเครื่องอิสริยาภรณ์นี้ ซึ่งสร้างขึ้นมาใหม่อีกครั้งภายใต้คำสั่งที่ 57/1994 sb. โดยมอบให้กับทั้งชาวเช็กเกียและชาวต่างประเทศที่กระทำคุณประโยชน์และช่วยเหลือกิจการของรัฐบาลแห่งสาธารณรัฐเช็ก บางครั้งอาจมีการมอบย้อนหลังการเสียชีวิต ซึ่งเคยมีการมอบย้อนหลังให้แก่วินสตัน เชอร์ชิลล์ นายกรัฐมนตรีสหราชอาณาจักร เมื่อ พ.ศ. 2555 และมีการมอบให้แก่นิโกลัส วินตอนชาวเช็กเกียเชื้อสายยิว เมื่อ พ.ศ. 2557
โดยคำขวัญของเครื่องอิสริยาภรณ์นี้ คือ Pravda vítězí (ความจริงนำไปสู่ชัยชนะ)

**แพรแถบย่อ**

**ระเบียงภาพ**

**อ้างอิง**
หมวดหมู่:เครื่องอิสริยาภรณ์เช็กเกีย
หมวดหมู่:พิพิธภัณฑ์ในสหรัฐ

หมวดหมู่:การศึกษาในสหรัฐ
ส
หมวดหมู่:สหรัฐ
หมวดหมู่:สถานที่ท่องเที่ยวในสหรัฐ
หมวดหมู่:เศรษฐกิจของสหรัฐแบ่งตามรัฐ

หมวดหมู่:เศรษฐกิจของสหรัฐ
หมวดหมู่:หมวดหมู่แบ่งตามรัฐของสหรัฐ
หมวดหมู่:เศรษฐกิจของบอสตัน (รัฐแมสซาชูเซตส์)

หมวดหมู่:บอสตัน (รัฐแมสซาชูเซตส์)
หมวดหมู่:เศรษฐกิจของรัฐแมสซาชูเซตส์
หมวดหมู่:เศรษฐกิจของสหรัฐแบ่งตามเมือง
หมวดหมู่:เศรษฐกิจของสหรัฐแบ่งตามเมือง

หมวดหมู่:เศรษฐกิจของสหรัฐ
หมวดหมู่:เศรษฐกิจแบ่งตามเมือง
หมวดหมู่:หมวดหมู่แบ่งตามเมืองในสหรัฐ
หมวดหมู่:อุตสาหกรรมการก่อสร้างของสหรัฐ

หมวดหมู่:การก่อสร้างของสหรัฐอเมริกา
หมวดหมู่:อุตสาหกรรมในสหรัฐ
หมวดหมู่:อุตสาหกรรมการก่อสร้างแบ่งตามประเทศ
หมวดหมู่:อุตสาหกรรมการก่อสร้างในทวีปอเมริกาเหนือ
หมวดหมู่:บริษัทการก่อสร้างและวิศวกรรมโยธาของสหรัฐ

หมวดหมู่:อุตสาหกรรมการก่อสร้างของสหรัฐ
หมวดหมู่:บริษัทวิศวกรรมของสหรัฐ
หมวดหมู่:บริษัทของสหรัฐแบ่งตามอุตสาหกรรม
หมวดหมู่:บริษัทวิศวกรรมของสหรัฐ

หมวดหมู่:องค์กรวิศวกรรมอเมริกัน 
หมวดหมู่:บริษัทการออกแบบของสหรัฐ
หมวดหมู่:บริษัทวิศวกรรมแบ่งตามประเทศ 
หมวดหมู่:บริษัทเทคโนโลยีของสหรัฐ
หมวดหมู่:บริษัทเทคโนโลยีและวิทยาศาสตร์ของสหรัฐ
หมวดหมู่:อุบัติเหตุทางการบินในสหรัฐ

สหรัฐอเมริกา
หมวดหมู่:สหรัฐ
หมวดหมู่:การบินในสหรัฐ
หมวดหมู่:อุบัติเหตุทางการบินในทวีปอเมริกาเหนือ
หมวดหมู่:เสียชีวิตจากอุบัติเหตุทางการบินในสหรัฐ

หมวดหมู่:อุบัติเหตุทางการบินในสหรัฐ
หมวดหมู่:เสียชีวิตจากอุบัติเหตุในสหรัฐ
สหรัฐอเมริกา
สหรัฐอเมริกา
วสันตปัญจมี

วสันตปัญจมี (อักษรโรมัน: Vasant Panchami) หรือ สรัสวดีบูชา  (อักษรโรมัน: Saraswati Puja) เป็นเทศกาลต้อนรับฤดูใบไม้ผลิ เฉลิมฉลองในศาสนิกชนของศาสนาอินเดีย รวมถึงเป็นการเตรียมพร้อมถึงโหลิกา และ โหลี ซึ่งจะมีขึ้นในอีก 40 วันให้หลัง วสันตปัญจมีเฉลิมฉลองทุกปีในวันที่ห้าของครึ่งเดือนสว่าง (bright half) ของเดือนมาฆะ ตามปฏิทินจันทรสุริยคติฮินดู ซึ่งตรงกับราวปลายเดือนมกราคมถึงกุมภาพันธ์ตามปฏิทินเกรกอเรียน โดยฤดูใบไม้ผลิจะมาถึงในอีก 40 วัน นับจากการเฉลิมฉลองวสันตปัญจมี
เทศกาลนี้เฉลิมฉลองเป็นพิเศษโดยชาวฮินดูในอนุทวีปอินเดีย โดยเฉพาะอย่างยิ่งในอินเดียและเนปาล รวมถึงยังเป็นธรรมเนียมเก่าแก่ของชาวสิกข์เช่นกัน ในรัฐทางใต้ของอินเดียนิยมเรียกเทศกาลว่า ศรีปัญจมี (Sri Panchami) ส่วนในศาสนาฮินดูแบบบาหลีนิยมเรียกเทศกาลเดียวกันนี้ว่า หริรายาสรัสวดี (ฮารีรายาซารัซวาตี; "Hari Raya Saraswati") ซึ่งแปลว่า วันอันยิ่งใหญ่ของพระสรัสวดี รวมถึงเป็นวันเริ่มต้นของปฏิทินบาหลีที่มีระยะ 210 วัน เรียกว่า ปาวูกน
ในแถบอินเดียเหนือ ผู้คนนิยมสวมใส่เสื้อผ้าสีเหลืองเพื่อเฉลิมฉลองวสันตปัญจมี สีเหลืองนี้ล้อไปกับสีของดอกมัสตาร์ดในไร่ที่กำลังเบ่งบานในฤดูนี้

**อ้างอิง**
หมวดหมู่:เทศกาลอินเดีย
หมวดหมู่:ฤดูใบไม้ผลิ
หมวดหมู่:เทศกาลเนปาล
หมวดหมู่:เทศกาลฮินดู
หมวดหมู่:เทศกาลซิกข์
บุลเลห์ชาห์

ซาเยด อับดุลลาห์ ชาห์ กาดรี (อักษรโรมัน: Syed Abdullah Shah Qadri,  small| (Shahmukhi); ਸੱਈਦ ਅਬਦੁੱਲਾਹ ਸ਼ਾਹ ਕ਼ਾਦਰੀ small|(Gurmukhi); 1680–1757) หรือรู้จักในชื่อ บุลเลห์ชาห์ (อักษรโรมัน: Bulleh Shah,  small| (Shahmukhi); ਬੁੱਲ੍ਹੇ ਸ਼ਾਹ small|(คุรมุกขี)) และ บุลเลยา เป็นนักปราชญ์และกวีซูฟีชาวปัญจาบ มีชีวิตอยู่ในสมัยศตวรรษที่ 17 บรรพบุรุษอพยพมาจากบูฆอรอ (ปัจจุบันอยู่ในประเทศอุซเบกิสถาน) เมื่อราวสามร้อยปีก่อน บุลเลห์มีคุรุทางจิวิญญาณคนแรกคือชาห์ อีนายัต กาดีรี มูรชิดซูฟีแห่งลาฮอร์ บุลเลห์ชาห์ได้รับการยกย่องให้เป๋น "บิดาแห่งการเรียนรู้ของปัญจาบ" ("The Father of Punjabi Enlightenment") ท่านมีชีวิตอยู่ในกาซูร์ และปัจจุบันศพของท่านก็ฝังไว้ที่นั่น

**อ้างอิง**

**แหล่งข้อมูลอื่น**
  Bulleh Shah: The Love-Intoxicated Iconoclast, by J. R. Puri, Tilaka Raj Shangri. Radha Soami Satsang Beas, 1986, 9788182560031.- Great Sufi Poets of the Punjab, by R. M. Chopra, Iran Society, Kolkata, 1999.-  Biography of Bulleh Shah-  Littérateurs of the Punjabi language-  Complete poetry of Bulleh Shah in Shahmukhifix-attempted=yes -  Punjabi Poetry of Bulleh Shah-  Kulliyat e Bulleh Shah
หมวดหมู่:กวีชาวปัญจาบ
หมวดหมู่:บุคคลจากแคว้นปัญจาบ
หมวดหมู่:นักปรัชญาชาวปัญจาบ
สงครามปลดปล่อยบังกลาเทศ

สงครามปลดปล่อยบังกลาเทศ สงครามประกาศอิสรภาพบังกลาเทศ หรือ สงครามปลดปล่อย (মুক্তিযুদ্ধ) เป็นการปฏิวัติและการขัดกันด้วยอาวุธที่เกิดขึ้นในปี ค.ศ. 1971 เมื่อขบวนการชาตินิยมเบงกอลและเรียกร้องการกำหนดการปกครองด้วยตนเองในปากีสถานตะวันออกก่อการกำเริบจนนำไปสู่การประกาศอิสรภาพของบังกลาเทศ สงครามเปิดฉากเมื่อคณะเผด็จการทหารในปากีสถานตะวันตกนำโดยยาห์ยา ข่านดำเนินการฆ่าล้างเผ่าพันธุ์ชาวบังกลาเทศในปฏิบัติการเสิร์ชไลต์ของคืนวันที่ 25 มีนาคม ค.ศ. 1971
ความรุนแรงที่เกิดขึ้นทำให้มุกติวาหินี ขบวนการต่อต้านของชาวเบงกอลเริ่มสงครามกองโจร ฝ่ายปากีสถานได้เปรียบในช่วงแรกก่อนถูกโต้กลับเมื่อฝ่ายกองโจรก่อวินาศกรรมอย่างกว้างขวาง โดยเฉพาะปฏิบัติการแจ็คพอตที่สร้างความเสียหายต่อกองทัพเรือปากีสถาน ขณะที่กองทัพอากาศบังกลาเทศที่เพิ่งเริ่มก่อตั้งโจมตีฐานทัพปากีสถาน อินเดียเข้าร่วมสงครามในวันที่ 3 ธันวาคม หลังปากีสถานโจมตีตอนเหนือของอินเดียทางอากาศ  เกิดเป็นสงครามอินเดีย-ปากีสถาน ปากีสถานซึ่งเผชิญกับการครองอากาศของอินเดียทางแนวรบด้านตะวันออก และการรุกคืบของทัพพันธมิตรอินเดีย-มุกติวาหินีทางแนวรบด้านตะวันตกยอมจำนนที่เมืองธากาในวันที่ 16 ธันวาคม ซึ่งนับเป็นการยอมจำนนครั้งใหญ่ที่สุดนับตั้งแต่สงครามโลกครั้งที่สอง
กองทัพปากีสถานปฏิบัติการทางทหารและโจมตีชนบทและเขตเมืองทั่วปากีสถานตะวันออกทางอากาศเพื่อปราบปรามความไม่สงบหลังการเลือกตั้งทั่วไปในปี ค.ศ. 1970 รวมถึงมีส่วนในการเนรเทศ ข่มขืนกระทำชำเราและกวาดล้างนักเรียน ปัญญาชน ผู้ฝักใฝ่คติชาตินิยมเบงกอล ชนกลุ่มน้อยทางศาสนาและบุคลากรทางการทหาร อีกทั้งยังสนับสนุนกลุ่มมุสลิมหัวรุนแรงอย่างราซาการ์ อัล-บะดัร อัล-ชัมส์เพื่อช่วยในการตีโฉบฉวย สงครามนี้เกิดการสังหารหมู่จำนวนมากรวมถึงการสังหารปัญญาชนชาวเบงกอลกว่า 1,000 คน นอกจากนี้ยังเกิดความรุนแรงทางนิกายระหว่างชาวเบงกอลกับชาวมุสลิมพิหาร ชาวเบงกอลประมาณ 10 ล้านลี้ภัยในอินเดีย ขณะที่อีก 30 ล้านคนต้องพลัดถิ่นภายในประเทศ
สงครามปลดปล่อยบังกลาเทศเปลี่ยนภูมิทัศน์ทางภูมิรัฐศาสตร์ในเอเชียใต้ เมื่อบังกลาเทศอุบัติขึ้นมาเป็นประเทศที่มีประชากรมากที่สุดเป็นอันดับที่เจ็ดของโลก สงครามนี้ยังเป็นหนึ่งในช่วงตึงเครียดสำคัญในสงครามเย็นระหว่างสหรัฐ สหภาพโซเวียตและสาธารณรัฐประชาชนจีน รัฐสมาชิกสหประชาชาติส่วนใหญ่ยอมรับบังกลาเทศเป็นรัฐเอกราชในปี ค.ศ. 1972

**เชิงอรรถ**

**หมายเหตุ**

**อ้างอิง**

**แหล่งข้อมูลอื่น**
หมวดหมู่:ประวัติศาสตร์บังกลาเทศ
หมวดหมู่:ประวัติศาสตร์ปากีสถาน
หมวดหมู่:สงครามเกี่ยวข้องกับบังกลาเทศ
หมวดหมู่:สงครามเกี่ยวข้องกับปากีสถาน
การประหารชีวิตนาเคนตรัน เค. ธรรมลิงคัม

นาเคนตรัน บุตรของ เค. ธรรมลิงคัม (อักษรโรมัน: Nagaenthran a/l K. Dharmalingamตามธรรมเนียมการตั้งชื่อแบบชาวอินเดียในมาเลเซีย อักษร "a/l" มาจากคำว่า "อานัก เลอลากี" (anak lelaki) แปลว่า "บุตรของ" (son of; s/o) ในภาษามลายู, 13 กันยายน 1988 – 27 เมษายน 2022) เป็นผู้ขนส่งยาเสพติดชาวมาเลเซีย ถูกพิพากษาความผิดฐานขนส่งเฮโรอีนจำนวน 42.72 กรัม ในเดือนเมษายน 2009 ขณะเดินทางเข้าประเทศสิงคโปร์จากมาเลเซียผ่านทางด่านตรวจคนเข้าเมืองวูดแลนด์ โดยพบหีบห่อเฮโรอีนนี้มัดกับสะโพกของเขา นาเคนตรัมสารภาพว่าก่ออาชญากรรมดังกล่าวจริง และระบุว่าเขาถูกสั่งให้ทำเพราะถูกข่มขู่ว่าจะทำร้ายเขาและฆ่าแฟนสาวของเขาหากไม่ปฏิบัติตาม เขายังอ้างว่าเขาทำเพื่อหาเงินไปจ่ายหนี้ ก่อนที่ต่อมาจะปฏิเสธว่าไม่รู้เห็นเกี่ยวกับสิ่งของในหีบห่อที่ถูกนำมาขนส่งว่าคืออะไร
นาเคนตรันถูกตัดสินประหารชีวิตด้วยการแขวนคอในเดือนพฤศจิกายน 2010 อย่างไรก็ตาม การประหารชีวิตขอเขาถูกยั้งไว้เพราะศาลมีคำสั่งให้ระงับการแขวนคอประหารชีวิตทุกกรณีในสิงคโปร์ไปก่อนเพื่อรอการเปลี่ยนแปลงในกฎหมายโทษประหารชีวิตของสิงคโปร์ ซึ่งยินยอมให้มีการจำคุกตลอดชีวิตโดยอาจมีหรือไม่มีการเฆี่ยนสำหรับคนขนส่งยาเสพติดที่พบว่ามีความผิดปกติทางจิต ถึงแม้จะมีการยื่นฎีกาหลายครั้งจากนาเคนตรัน แต่เขาไม่ได้รับประเมินผ่านให้ได้รับการตัดสินคดีใหม่อีกครั้ง เนื่องจากไม่พบว่าเขามีความพิการทางจิตหรือสติปัญญาที่ชัดเจน โดยได้รับการยืนยันแล้วจากจิตแพทย์ ที่ทนายฝั่งเขาได้จัดหามา
ไฟล์:Woodlands checkpoint.jpg|thumb|ด่านตรวจคนเข้าเมืองวูดแลนด์ ที่ซึ่งเขาถูกจับกุมตัว
นาเคนตรันเคยยื่นขออภัยโทษแต่ถูกปฏิเสธ และท้ายที่สุดถูกคำสั่งให้ประหารชีวิตด้วยการแขวนคอโดยลงวันที่ 10 พฤศจิกายน 2021 หลังใช้เวลากว่า 11 ปีอยู่ในแดนประหาร อย่างไรก็ตาม ด้วยผลจากการขอยื่นฎีกาในนาทีสุดท้าย ประกอบกับการติดเชื้อโควิด-19 การประหารชีวิตของเขาถูกเลื่อนออกไปอีก 5 เดือน กระทั่งคำร้องฎีกาเขาถูกปฏิเสธในวันที่ 29 มีนาคม 2022 นาเคนตรัมถูกประหารชีวิตด้วยการแขวนคอที่เรือนจำจางีในวันที่ 27 เมษายน 2022 อายุได้ 33 ปี
ก่อนถูกประหารชีวิต กรณีของนาเคนตรัมได้รับความสนใจมากจากนานาชาติ องค์กรและนักเคลื่อนไหวต่างชาติจำนวนมากได้ร้องขอให้สิงคโปร์แปรบทลงโทษจากการประหารชีวิตไปเป็นการจำคุกตลอดชีวิตแทน อันเป็นผลมาจากระดับไอคิวของนาเคนตรัมที่ต่ำ และเพื่อเป็นการสิ้นสุดโทษประหารชีวิตในสิงคโปร์ รวมถึงยังประณามถึงการใช้บทลงโทษประหารชีวิตสำหรับผู้กระทำความผิดขนส่งยาเสพติดในสิงคโปร์ รัฐบาลสิงคโปร์ตอบกลับคำร้องขอเหล่านี้โดยระบุว่านาเคนตรัมไม่ได้พิการทางจิตหรือทางสติปัญญาอย่างเด่นชัด (substantially) จึงไม่เป็นเหตุอันใดให้รัฐบาลต้องไปยุ่งเกี่ยวในการยกเลิกโทษประหารชีวิตของเขา

**หมายเหตุ**

**อ้างอิง**
หมวดหมู่:โทษประหารชีวิตในประเทศสิงคโปร์
หมวดหมู่:อาชญากรชาวมาเลเซีย
หมวดหมู่:บุคคลจากรัฐเประ
หมวดหมู่:ชาวมาเลเซียที่นับถือศาสนาฮินดู
หมวดหมู่:ผู้ถูกประหารชีวิตโดยการแขวนคอ
หมวดหมู่:ชาวมาเลเซียเชื้อสายอินเดีย
ราชวงศ์บารักไซ

ราชวงศ์บารักไซ (بارکزایی  , "บุตรแห่งบารัก") เป็นราชวงศ์ที่ปกครองอัฟกานิสถาน ระหว่างปี พ.ศ. 2366 ถึง พ.ศ. 2516 สถาปนาโดย ดอส โมฮัมหมัด ข่าน หลังจากราชวงศ์ดูร์รานี ของ อาเหม็ด ชาห์ ดูร์รานี เสื่อมอำนาจลง  และสิ้นสุดลงหลังการเปลี่ยนแปลงการปกครอง ในรัชสมัย พระเจ้าโมฮัมเหม็ด ซาเฮียร์ ชาห์
ในช่วงเริ่มต้นของการปกครองภายใต้ ราชวงศ์บารักไซ ในเดือนมีนาคม พ.ศ. 2366 ชาวอัฟกันสูญเสียดินแดน หุบเขาเปชาวาร์ ให้แก่ กองทัพซิกข์คัลซา ของ รันจิต ซิงห์ ใน ยุทธการนาวเชรา ซึ่งกองกำลังอัฟกานิสถานได้รับการสนับสนุนจาก อาซิม ข่าน พระเชษฐาต่างพระราชมารดาของ ดอส โมฮัมหมัด ข่าน ระหว่างยุคราชวงศ์บารักไซ อัฟกานิสถานสูญเสียอาณาเขตมากมาย ทางตอนใต้และตะวันออกถูกยึดครองโดย อังกฤษ  ทางตะวันตกถูกยึดครองโดย เปอร์เซีย  และทางตอนเหนือถูกยึดครองโดย รัสเซีย และยังมีความขัดแย้งมากมายในอัฟกานิสถาน เช่น สงครามแองโกล-อัฟกันครั้งใหญ่สามครั้ง และ สงครามกลางเมืองในปี พ.ศ. 2471–2472

**ประวัติ**
ราชวงศ์บารักไซเป็นสายของผู้ปกครองอัฟกานิสถานในศตวรรษที่ 19 และ 20 หลังจากการล่มสลายของ ราชวงศ์ดูร์รานี ในปี พ.ศ. 2366 ความโกลาหลได้ครอบงำ จักรวรรดิอัฟกัน ของ อาห์หมัด ชาห์ ดูรานี พระราชโอรส ของ ทิมูร์ ชาห์ ต่อสู้เพื่อแย่งชิงอำนาจสูงสุด จักรวรรดิอัฟกันสิ้นสุดการเป็น รัฐชาติ และสลายตัวเป็นแคว้นเล็ก ๆ ที่กระจัดกระจายเป็นช่วงเวลาสั้น ๆ ดอส โมฮัมหมัด ข่าน ชิงตำแหน่ง สุลต่าน โมฮัมหมัด ข่าน พระอนุชาของพระองค์ในปี พ.ศ. 2366 หลังจากนั้น ดอส โมฮัมหมัด ข่าน ก็ทรงสถาปนาราชวงศ์บารักไซ ขึ้นประมาณปี พ.ศ. 2380 จากนั้น ลูกหลาน ของพระองค์ก็ขึ้นปกครองโดยตรงจนถึงปี พ.ศ. 2472 อมานุลเลาะห์ ทรงสละราชสมบัติให้ลูกพี่ลูกน้องของพระองค์ โมฮัมเหม็ด นาดีร์ ชาห์ ราชสกุลย่อยที่ โดดเด่น และทรงพลังที่สุดของราชวงศ์บารักไซ คือ โมฮัมหมัดไซ ซึ่งได้ปกครองอัฟกานิสถานในปี พ.ศ. 2366–2516 

**อ้างอิง**
หมวดหมู่:เอมิเรตอัฟกานิสถาน
หมวดหมู่:ราชอาณาจักรอัฟกานิสถาน
วัดป่วนชวนมารัก

วัดป่วนชวนมารัก (Tenpuru) เป็นซีรีส์มังงะญี่ปุ่น แต่งเรื่องและวาดภาพโดยคิมิตาเกะ โยชิโอกะ เผยแพร่ทางออนไลน์แพลตฟอร์มคอมิกเดส์ของสำนักพิมพ์โคดันชะตั้งแต่เดือนกันยายน พ.ศ. 2561 มังงะมีลิขสิทธิ์ในประเทศไทยโดยสำนักพิมพ์รักพิมพ์ ซีรีส์อนิเมะดัดแปลงผลิตโดยสตูดิโอเก็กโก ออกอากาศตั้งแต่เดือนกรกฎาคมถึงเดือนกันยายน พ.ศ. 2566

**ตัวละคร**
Akagami Akemitsu
มาซายูกิ อากาซากะ
Aoba Yuzuki
Voiced by|ไอมิ
Aoba Tsukuyo
Voiced by|ยู เซริซาวะ
Aoba Kurage
Voiced by|นานามิ ยามาชิตะ
Mia Kurisutofu
Voiced by|มาโดกะ อาซาฮินะ
Kagura Bōrudowin
Voiced by|ซูมิเระ อูเอซากะ

**สื่อ**

**มังงะ**
มังงะวัดป่วนชวนมารักแต่งเรื่องและวาดภาพโดยคิมิตาเกะ โยชิโอกะ เริ่มเผยแพร่ทางออนไลน์แพลตฟอร์มคอมิกเดส์ของสำนักพิมพ์โคดันชะในวันที่ 1 กันยายน พ.ศ. 2561 สำนักพิมพ์โคดันชะรวบรวมตีพิมพ์เป็นหนังสือมังงะรวมเล่ม (ทังโกบง) เล่มแรกวางจำหน่ายเมื่อวันที่ 5 กรกฎาคม พ.ศ. 2562 วางจำหน่ายถึงเล่มที่ 10 เมื่อวันที่ 5 ตุลาคม พ.ศ. 2566
มังงะมีลิขสิทธิ์ในประเทศไทยโดยวำนักพิมพ์รักพิมพ์ เล่มแรกวางจำหน่ายเมื่อวันที่ 17 สิงหาคม พ.ศ. 2563 วางจำหน่ายถึงเล่มที่ 6 เมื่อวันที่ 25 สิงหาคม พ.ศ. 2566

**หนังสือมังงะ**

**อนิเมะ**
ซีรีส์อนิเมะโทรทัศน์ดัดแปลงมีการประกาศในวันที่ 18 มกราคม พ.ศ. 2566 ผลิตโดยสตูดิโอเก็กโก กำกับโดยคาซูโอมิ โคงะ เขียนบทโดยโยเฮ คิชิอิ และออกแบบตัวละครโดยมาซาโตะ คัตสึมาตะ ซีรีส์นี้ออกอากาศตั้งแต่วันที่ 9 กรกฎาคมถึง 24 กันยายน พ.ศ. 2566 ทางช่องโตเกียวเอ็มเอ็กซ์และเครือข่ายอื่น ๆ เพลงเปิดคือ 煩悩☆パラダイス ขับร้องโดยไอมิ ในขณะที่เพลงปิดคือ おいでませ！三日月寺 ร้องโดยไอมิ, ยู เซริซาวะ, นานามิ ยามาชิตะ, มาโดกะ อาซาฮินะ และ ซูมิเระ อูเอซากะ เมเดียลิงก์ได้รับลิขสิทธิ์ซีรีส์นี้ในเอเชียแปซิฟิก และจะมีการสตรีมบน Youtube ของ Ani-One Asia

**การตอบรับ**
ในเดือนพฤศจิกายน พ.ศ. 2564 ซีรีส์มังงะมียอดจำหน่ายมากกว่า 1 ล้านเล่ม

**ดูเพิ่ม**
 ก๊วนป่วนชวนบุ๋งบุ๋ง อีกซีรีส์มังงะที่วาดภาพโดยคิมิตาเกะ โยชิโอกะ (แต่งเรื่องโดยเค็นจิ อิโนอูเอะ)

**อ้างอิง**

**แหล่งข้อมูลอื่น**
 เว็บไซต์ทางการของมังงะที่คอมิกเดส์ - เว็บไซต์ทางการของอนิเมะ -  อนิเมะ วัดป่วนชวนมารัก  ที่อนิ-วัน ไทยแลนด์-  อนิเมะ วัดป่วนชวนมารัก  ที่อนิ-วัน เอเชีย-  อนิเมะ วัดป่วนชวนมารัก  ที่ปีลีปีลี- 22840
หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวฮาเร็ม
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:เมเดียลิงก์
หมวดหมู่:รายการโทรทัศน์ของโตเกียวเอ็มเอ็กซ์
มีร์ไวส์ โฮตัก

มีร์ไวส์ อิบน์ ชาฮ์อาลัม รู้จักกันในพระนาม มีร์ไวส์ ข่าน โฮตัก (ปาทาน/ดารี: ; ค.ศ. 1673 – 1715) เป็นผู้นำชาวอัฟกันจากเผ่าฆิลจีของชาวปาทานp=227แห่งกันดะฮาร์ และผู้ก่อตั้งราชวงศ์โฮตักที่ครองราชย์เพียงระยะสั้น
ใน ค.ศ. 1709 หลังโค่นล้มและลอบสังหารกิออร์กีที่ 11 แห่งคาร์ตลี ผู้ว่าราชการของอิหร่านซาฟาวิด โฮตักประกาศให้ภูมิภาคโลยกันดะฮาร์ (ปัจจุบันคืออัฟกานิสถานใต้) เป็นเอกราช

**อ้างอิง**

**ข้อมูล**


**อ่านเพิ่ม**
 isbn=978-1850437062-  pages = 478–484-  pages = 163–165 -  url = https://books.google.com/books?id=fFaw4od7nfUC -  isbn = - url=https://referenceworks.brillonline.com/entries/encyclopaedia-of-islam-3/afghanistan-until-1747-COM_24776
หมวดหมู่:ชาวปาทาน
การเลือกตั้งนายกองค์การบริหารส่วนจังหวัดเชียงราย พ.ศ. 2563

การเลือกตั้งนายกองค์การบริหารส่วนจังหวัดเชียงราย พ.ศ. 2563 เป็นการเลือกตั้งผู้บริหารท้องถิ่นในสังกัดองค์การบริหารส่วนจังหวัดเชียงราย ในตำแหน่งนายกองค์การบริหารส่วนจังหวัดเชียงราย หรือ นายก อบจ. ชร. เป็นการเลือกตั้งในตำแหน่งนี้ครั้งแรกหลังการรัฐประหาร พ.ศ. 2557
การเลือกตั้งครั้งนี้จัดขึ้นเมื่อวันที่ 20 ธันวาคม พ.ศ. 2563 โดยมีสมัครทั้งสิ้น 3 หมายเลข เป็นผู้สมัครไม่สังกัดพรรค 2 คน สังกัดพรรคเพื่อไทย 1 คน
ผลการเลือกตั้งปรากฏว่ามีผู้มาใช้สิทธิเลือกตั้งทั้งสิ้นร้อยละ 67.60 ของผู้มีสิทธิเลือกตั้ง ผู้สมัคร อทิตาธร วันไชยธนวงศ์ ไม่สังกัดพรรค ชนะการเลือกตั้งด้วยคะแนนเสียงร้อยละ 44.97 ส่วนผู้สมัครที่ได้อันดับสองและสามได้แก่ วิสาระดี เตชะธีราวัฒน์ ผู้สมัครในนามพรรคเพื่อไทย และ มงคลชัย ดวงแสงทอง ไม่สังกัดพรรค

**ที่มา**

**ผู้สมัคร**
การเลือกตั้งนายก อบจ. เชียงราย ครั้งนี้ มีผู้สมัครทั้งสิ้น 3 หมายเลข ได้แก่ 
หมายเลข 1 มงคลชัย ดวงแสงทอง อดีตสมาชิกวุฒิสภาจังหวัดเชียงราย ลงสมัครโดยไม่สังกัดพรรค
หมายเลข 2 อทิตาธร วันไชยธนวงศ์ ลงสมัครโดยไม่สังกัดพรรค เป็นอดีตสมาชิกสภาองค์การบริหารส่วนจังหวัดเชียงรายหลายสมัย บุตรสาวของสมบูรณ์ วันไชยธนวงศ์
หมายเลข 3 วิสาระดี เตชะธีราวัฒน์ ลงสมัครในนามพรรคเพื่อไทย อดีต ส.ส. เชียงราย พรรคเพื่อไทย 2 สมัย และเป็นภรรยาของจุลพันธ์ อมรวิวัฒน์ ส.ส. เชียงใหม่ พรรคเพื่อไทย

**ผลการเลือกตั้ง**
ที่มา: สำนักงานคณะกรรมการการเลือกตั้งประจำจังหวัดเชียงราย มติชน

**อ้างอิง**

**ดูเพิ่มเติม**
 การเลือกตั้งสมาชิกสภาองค์การบริหารส่วนจังหวัดเชียงราย พ.ศ.2563- การเลือกตั้งนายกองค์การบริหารส่วนจังหวัดในประเทศไทย พ.ศ. 2563
เชียงราย
หมวดหมู่:การเลือกตั้งในจังหวัดเชียงราย
หมวดหมู่:เศรษฐกิจของรัฐแคลิฟอร์เนียแบ่งตามเมือง

หมวดหมู่:เศรษฐกิจของรัฐแคลิฟอร์เนีย
หมวดหมู่:เศรษฐกิจของสหรัฐแบ่งตามเมือง
หมวดหมู่:เศรษฐกิจของรัฐแคลิฟอร์เนีย

หมวดหมู่:รัฐแคลิฟอร์เนีย
หมวดหมู่:แม่แบบคอมมอนส์หมวดหมู่ลิงก์ตรงกับวิกิสนเทศ
ค
หมวดหมู่:เศรษฐกิจของซานตาคลารา (รัฐแคลิฟอร์เนีย)

หมวดหมู่:ซานตาคลารา (รัฐแคลิฟอร์เนีย)
หมวดหมู่:เศรษฐกิจของรัฐแคลิฟอร์เนียแบ่งตามเมือง
หมวดหมู่:เศรษฐกิจของประเทศตุรกีแบ่งตามเมือง

หมวดหมู่:เศรษฐกิจของประเทศตุรกี
หมวดหมู่:เศรษฐกิจแบ่งตามประเทศและเมือง
ภาวะกรดมาโลนิกและกรดเมทิลมาโลนิกในปัสสาวะ

ภาวะกรดมาโลนิกและกรดเมทิลมาโลนิกในปัสสาวะสูง (Combined malonic and methylmalonic aciduria, CMAMMA) หรือเรียกอีกอย่างว่า ภาวะกรดมาโลนิกและกรดเมทิลมาโลนิกในเลือดสูง (Combined malonic and methylmalonic acidemia, CMAMMA) เป็นโรคทางเมตาบอลิกที่สามารถถ่ายทอดทางกรรมพันธุ์ได้ ซึ่งเป็นภาวะที่มีระดับกรดมาโลนิก (Malonic acid) และ กรดเมทิลมาโลนิก (Methylmalonic acid) ในปริมาณสูง นักวิจัยบางคนตั้งสมมติฐานว่า CMAMMA อาจเป็นหนึ่งในรูปแบบที่พบบ่อยที่สุดของภาวะกรดเมทิลมาโลนิกในเลือดสูง (Methylmalonic acidemia) และอาจเป็นหนึ่งในรูปแบบความผิดปกติทางเมตาบอลิซึมแต่กำเนิดที่พบบ่อยที่สุด เนื่องจากมีการวินิจฉัยไม่บ่อยนัก จึงมักตรวจไม่พบ 

**อาการและอาการแสดง**
ฟีโนไทป์ทางคลินิกของ CMAMMA มีความแตกต่างกันอย่างมากและมีอาการตั้งแต่ไม่รุนแรงจนถึงรุนแรง พยาธิสรีรวิทยาเบื้องหลังยังไม่เป็นทราบแน่ชัด โดยมีการรายงานอาการต่อไปนี้ในการทบทวนงานวิจัย:- ภาวะเลือดเป็นกรดเมตะบอลิก  - อาการโคม่า- ภาวะน้ำตาลในเลือดต่ำ- อาการชัก- โรคทางเดินอาหาร- พัฒนาการล่าช้า- พูดช้า- ภาวะเจริญเติบโตล่าช้า- โรคทางจิตเวช- ปัญหาความจำ- ภาวะการทำงานของสมองเสื่อมถอย (Cognitive decline)- กลุ่มอาการทางสมอง (Encephalopathy)- โรคกล้ามเนื้อหัวใจผิดปกติ (Cardiomyopathy) - ลักษณะผิดปกติต่างๆ
เมื่ออาการแรกปรากฎขึ้นในเด็ก มักจะเป็นกลุ่มอาการทางเมตาบอลิซึมหรือ Intermediary Metabolic Disorders ในขณะที่ในผู้ใหญ่มักมีอาการทางระบบประสาท 

**สาเหตุ**
CMAMMA สามารถแบ่งตามสาเหตุออกเป็นความผิดปกติที่กรรมพันธุ์สองกลุ่ม: กลุ่มแรกคือความบกพร่องของเอนไซม์ acyl-CoA synthetase family member 3 ในไมโตคอนเดรีย ซึ่งเข้ารหัสโดยยีน ACSF3 (OMIM#614265); และอีกกลุ่มคือความผิดปกติอื่นๆ นั่นคือการพร่อง malonyl-CoA decarboxylase ที่เข้ารหัสโดยยีน MLYCD (OMIM# 248360) 

**การวินิจฉัย**
เนื่องจากอาการทางคลินิกที่หลากหลายและส่วนใหญ่ต้องผ่านโปรแกรมการตรวจคัดกรองทารกแรกเกิด CMAMMA จึงเป็นภาวะที่ไม่ค่อยเป็นที่รู้จักมากนัก 

**โปรแกรมการตรวจคัดกรองทารก**
ใน CMAMMA เนื่องจากยีน ACSF3 ไม่ส่งผลให้เกิดการสะสมของ Methylmalonyl-CoA, Malonyl-CoA หรือ Propionyl-CoA และไม่พบความผิดปกติในโปรไฟล์ของ Acylcarnitine จึงทำให้ตรวจไม่พบ CMAMMA ด้วยโปรแกรมการตรวจเลือดคัดกรองทารกแรกเกิดตามมาตรฐาน 
กรณีพิเศษคือรัฐเกแบ็ก (Quebec) ซึ่งนอกจากการตรวจเลือดแล้ว ยังตรวจคัดกรองปัสสาวะในวันที่ 21 หลังคลอดด้วยโปรแกรมตรวจคัดกรองเลือดและปัสสาวะในทารกแรกเกิดของรัฐเกแบ็ก ทำให้รัฐเกแบ็กน่าสนใจสำหรับการวิจัย CMAMMA เนื่องจากเป็นกลุ่มผู้ป่วยกลุ่มเดียวในโลกที่ไม่มีอคติในการคัดเลือก 

**อัตราส่วนกรดมาโลนิกต่อกรดเมทิลมาโลนิก**
สามารถแยกความแตกต่างของ CMAMMA ออกจาก Classic Methylmalonic Acidemia ได้อย่างชัดเจน ด้วยการคำนวณอัตราส่วนกรดมาโลนิก/กรดเมทิลมาโลนิกในพลาสมา ซึ่งเป็นจริงสำหรับทั้งผู้ที่ตอบสนองและผู้ที่ไม่ตอบสนองต่อวิตามินบี 12 ในภาวะกรดเมทิลมาโลนิกในเลือดสูง (Methylmalonic Acidemia) ทั้งนี้การใช้ค่ากรดมาโลนิกและค่ากรดเมทิลมาโลนิกจากปัสสาวะไม่เหมาะสำหรับการคำนวณอัตราส่วนนี้ 
ใน CMAMMA เนื่องจากยีน ACSF3 ทำให้ระดับของกรดเมทิลมาโลนิกสูงกว่ากรดมาโลนิก ทั้งนี้ในทางตรงกันข้าม การย้อนกลับเกิดขึ้นได้สำหรับ CMAMMA หากพร่อง Malonyl-CoA decarboxylase

**การทดสอบทางพันธุกรรม**
สามารถวินิจฉัย CMAMMA ได้ด้วยการวิเคราะห์ยีน ACSF3 และ MLYCD นอกจากนี้การตรวจคัดกรองพาหะแบบครอบคลุมในช่วงการรักษาภาวะเจริญพันธุ์ยังสามารถระบุพาหะของการกลายพันธุ์ในยีน ACSF3 ได้ด้วย 

**อ้างอิง ==
แม่แบบ:เหตุการณ์ปัจจุบัน/2565 พฤศจิกายน 17

ความขัดแย้งและการโจมตีทางอาวุธ- การรุกรานยูเครนโดยรัสเซีย พ.ศ. 2565
** เยอรมนีเสนอที่จะส่งเครื่องบินไอพ่นของกองทัพอากาศเพื่อปกป้องน่านฟ้าของโปแลนด์เพื่อตอบโต้การระเบิดของขีปนาวุธเมื่อวันอังคารที่เมือง Przewodów จังหวัดลูบลิน  (เอนิวส์)
** รัสเซียดำเนินการโจมตีด้วยขีปนาวุธร่อนอีกระลอกในยูเครน โดยมีรายงานการโจมตีทางอากาศในเมืองดนีปรอ ออแดซา คาร์กิว และซาปอริฌเฌีย ซึ่งมีผู้เสียชีวิต 2 รายในชั่วข้ามคืนจากการยิงขีปนาวุธ ในเมืองดนีปรอและออแดซา มีการกำหนดเป้าหมายไปยังโครงสร้างพื้นฐานที่สำคัญเช่นกัน  (เดอะการ์เดียน)
กฎหมายและอาชญากรรม- มาเลเซียแอร์ไลน์ เที่ยวบินที่ 17
** ศาลในเนเธอร์แลนด์ตัดสินจำคุกตลอดชีวิตชาวรัสเซีย 2 คน ได้แก่ อีกอร์ สเตียร์ลคอฟ-กีร์กีน และเซียร์เกย์ ดูบินสกี และ เลโอนิด ฮาร์เชนโค ผู้กลุ่มแบ่งแยกดินแดนชาวยูเครนที่ฝักใฝ่รัสเซีย จากเหตุเครื่องบินตกในยูเครนใน พ.ศ. 2557 การพิจารณาคดีดังกล่าวเป็นการพิจารณาคดีลับหลังจำเลย  (เอพี)
ธุรกิจและเศรษฐกิจ- เจเรมี ฮันต์ รัฐมนตรีว่าการกระทรวงการคลังสหราชอาณาจักรยื่นคำแถลงประจำฤดูใบไม้ร่วงที่ล่าช้าต่อรัฐสภา ประกาศมาตรการรักษาเสถียรภาพเศรษฐกิจอังกฤษท่ามกลางวิกฤตค่าครองชีพ รวมถึงขึ้นค่าครองชีพแห่งชาติจาก 9.50 ปอนด์ต่อชั่วโมงเป็น 10.42 ปอนด์ในปีหน้า เพิ่มเงินบำนาญและสวัสดิการ การชำระเงินให้สอดคล้องกับอัตราเงินเฟ้อที่เพิ่มขึ้น การแนะนำภาษีลาภลอยในอัตราที่สูงขึ้นจากผลกำไรของบริษัทพลังงาน "ภาษีชั่วคราว" ใหม่สำหรับบริษัทที่ผลิตไฟฟ้า และการกำหนดขึ้นค่าเช่าในภาคสังคมเป็น 7% จนถึง พ.ศ. 2567  (บีบีซีนิวส์)
}
พระเจ้าดอส โมฮัมหมัด ข่าน

ดอส โมฮัมหมัด ข่าน บารักไซ ( ปาทาน / เปอร์เซีย :  ; 23 ธันวาคม ค.ศ. 1792 9 มิถุนายน ค.ศ. 1863) มีพระนามลำลองว่า Amir-i Kabir    (องค์ชายใหญ่) เป็นพระมหากษัตริย์ที่สำคัญพระองค์หนึ่งของอัฟกานิสถาน ในรัชสมัย 2 ครั้งรวม 31 ปีของพระองค์มีการปฏิรูปอัฟกานิสถานให้ทันสมัยมากขึ้น จากการเสื่อมอำนาจลงของราชวงศ์ดูรานี พระองค์ขึ้นครองราชย์เป็นพระมหากษัตริย์อัฟกานิสถานแทน ในปี ค.ศ. 1826  พระองค์เป็นบุตรชายคนที่ 11 ของ ปายินดาห์ ข่าน หัวหน้า ตระกูลบารักไซ ซึ่งถูกสังหารในปี ค.ศ. 1799 โดย ซามาน ชาห์ ดูรานี พระมหากษัตริย์ อัฟกานิสถานพระองค์ก่อนหน้า
ดอส โมฮัมหมัด ข่าน เริ่มครองราชย์อย่างเป็นทางการในปี ค.ศ. 1826 หลังพระองค์ปกครองคาบูล พระองค์ได้ทำการเข้ายึดกรุงคาบูลเมื่อสองสามปีก่อนในปี ค.ศ. 1818 และหลังจากนั้นก็กลับมาสู่อำนาจในปี ค.ศ. 1843 หลังจาก สงครามแองโกล-อัฟกันครั้งที่หนึ่ง ซึ่งการปกครองของพระองค์ถูกโต้แย้งเป็นพิพาทระหว่างปี ค.ศ. 1839 ถึง ค.ศ. 1842 โดยชูจา ชาห์ ดูรานี
เมื่อพระองค์ ขึ้นปกครองอัฟกานิสถาน อาณาจักรอัฟกันก็เผชิญกับช่วงตกต่ำ ท่ามกลางสงครามกลางเมืองระหว่างบุตรชายของ ติมูร์ ชาห์ ดูร์รานี ทำให้จักรวรรดิดูรานีแตกแยกออกเป็นแคว้นที่เป็นปรปักษ์กันหลายแห่ง จนกระทั่งช่วงปลายรัชกาล พระองค์จึงทรงรวบรวมแคว้นที่แตกแยกทั้งหมดได้สำเร็จ (รวมทั้ง กันดะฮาร์ และเฮราต)

**อ้างอิง**
หมวดหมู่:ชาวปาทาน
จังหวัดของประเทศอัฟกานิสถาน

จังหวัดของประเทศอัฟกานิสถาน (ولايت, เวลายัต) เป็นเขตการปกครองระดับแรกของอัฟกานิสถาน แต่ละจังหวัดจะแบ่งออกเป็น หลายอำเภอ และแต่ละอำเภอจะแบ่งออกเป็นหลายหมู่บ้าน โดยอัฟกานิสถานมีจังหวัดทั้งหมด 34 จังหวัด

**รายชื่อจังหวัด**
นี่คือรายชื่อจังหวัดของประเทศอัฟกานิสถานทั้ง 34 จังหวัดและข้อมูลพื้นฐานของจังหวัด โดยสามารถแสดงเป็นตารางได้ ดังต่อไปนี้
แผนที่แสดงหมายเลขในแต่ละจังหวัดที่จะต้องใช้ควบคู่กับตาราง

**อ้างอิง**
หมวดหมู่:จังหวัดของประเทศอัฟกานิสถาน
ชานกีมนเทียร

ชานกีมนเทียร (जानकी मन्दिर; Janaki Mandir; จา-นะ-กี-มัน-ดิร) เป็นโบสถ์พราหมณ์ในชนกปุระ ประเทศเนปาล บูชาเทวีพระนางสีตา สร้างขึ้นด้วยสถาปัตยกรรมฮินดูผสมผสานแบบเนปาล มนเทียรกินพื้นที่รวม 1,480 ตารางเมตร
มนเทียรมีความสูงสามชั้น ภายในมนเทียรประกอบด้วย 60 ห้อง ประดับประดาด้วยธงชาติเนปาล, กระจกสี, งานแกะสลัก, จิตรกรรม, กระจกฉลุลาย และหอสูง ตามตำนานและมุขปาฐะระบุว่ากษัตริย์ชนก ผู้ครองแคว้นวิเทหะในชนกปุระ ในสมัยรามายณะ ธิดาของพระองค์ ชานกี (ชานะกี; นางสีดา) ได้เลือกพระราม เป็นสามีและได้รับการแต่งตั้งเป็นราชินีแห่งอโยธยา พิธีสมรสของทั้งสองจัดขึ้นในวิหารใกล้กันที่เรียกว่าวิวาหมณฑป ที่ซึ่งต่อมาได้รับการก่อสร้างขึ้นใหม่โดยอมร สิงห์ ฐาป มนเทียรได้รับการขึ้นทะเบียนรายชื่อแหล่งมรดกโลกเบื้องต้นของยูเนสโกนับตั้งแต่ปี 2008
มีรายงานว่ามนเทียรถล่มลงบางส่วนจากแผ่นดินไหวเมื่อเดือนเมษายน 2015

**อ้างอิง**
หมวดหมู่:โบสถ์พราหมณ์ในประเทศเนปาล
หมวดหมู่:โบสถ์พระราม
ชนกปุรธาม

ชนกปุรธาม (जनकपुरधाम, pron) หรือ ชนกปุระ (जनकपुर, pron) เป็นนครกึ่งมหานครในเขตธนุษา รัฐมเธศ ประเทศเนปาล นครเป็นศูนย์กลางของศาสนาและการท่องเที่ยวเชิงวัฒนธรรม และเป็นศูนย์กลางการปกครองของทั้งเขตธนุษาและรัฐมเธศ
นครก่อตั้งขึ้นในต้นศตวรรษที่ 18 ตามธรรมเนียมมุขปาฐะว่ากันว่าก่อนหน้ามีนครตั้งอยู่ชื่อชนกปุรธาม ซึ่งเป็นราชธานีของราชวงศ์วิเทหะวิเทหะแห่งแคว้นมิถิลาในสมัยโบราณ
ชนกปุรธามตั้งอยู่ห่างจากกาฐมาณฑุออกไปทางทิศตะวันออกเฉียงใต้   มีประชากร 173,924 คน และ 195,438 คนในปี 2021 ปัจจุบันชนกปุรธามเป็นเมืองระดับกึ่งมหานครที่มีประชากรมากที่สุดในเนปาล และตั้งอยู่ 18 กิโลเมตรไปจากพรมแดนภิตฏโมร์กับอินเดีย ที่ซึ่งมีบริการรถไฟเนปาลจากชนกปุรธามไปกลับชัยนครในอินเดีย

**อ้างอิง**
หมวดหมู่:เมืองในประเทศเนปาล
วันเวย์

วันเวย์ (One Way) เป็นกลุ่มอาร์แอนด์บี/ฮิปฮอปร่วมสมัยของเกาหลีใต้
ทั้งคู่ประกอบด้วยนักร้องนำชื่อ ปีเตอร์ และแร็ปเปอร์ชื่อ สกาย พวกเขาเปิดตัวเมื่อวันที่ 6 มีนาคม ค.ศ. 2010 ในรายการ มิวสิคคอร์ ของเอ็มบีซี ด้วยซิงเกิลโปรโมตชื่อ "เมจิก" นับตั้งแต่เปิดตัวพวกเขาก็ได้ปรากฏตัวในรายการวิทยุหลายรายการ เช่น เอ็มบีซีสแครีไนท์, ทีบีเอส เค-ป็อปปูลาร์ ที่จัดโดยแอสวัน, ทีบีเอสมิวสิคแพลเน็ต ซึ่งจัดโดยเจ.เอ และ อาริรัง อีฟนิงกรูฟ จัดโดยดีเจโดโรธี
วันเวย์ถือเป็นวงอาร์แอนด์บีที่กำลังมาแรงซึ่งกำลังได้รับความสนใจทั้งในเกาหลีใต้และต่างประเทศในการแต่งเพลงของตัวเองและ "วันเวย์ซาวด์" อันเป็นเอกลักษณ์ของพวกเขา พวกเขาได้โพสต์เพลงคัฟเวอร์ต่าง ๆ ในช่องทางการของยูทูบ เช่น "เซ็กซี่เลิฟของนี-โย" และเปิดตัวอย่างเป็นทางการบนยูทูบด้วยเพลง "ยู-แดร็ก" ที่แต่งขึ้นเอง ซึ่งมีอยู่ในตอนแรกที่ชื่อว่า วันเวย์สตรีทdate=June 2018

**อ้างอิง**
1. http://en.wordpress.com/tag/yj-entertainment/  Worldpress. 2010-03-16.  Retrieved: 2010-03-30.date=February 2013
2. http://blog.mtviggy.com/2010/02/17/reviewing-the-new-korean-hip-hop-trio-one-way/ date=2010-06-12  MTV IGGY. 2010-02-17.  Retrieved: 2010-03-30
3. http://www.wewantkpop.com/2/blog/one_way_released_beautiful_day_music_video-192.html date=2022-11-10   2013-06-04.  Retrieved: 2013-06-04

**แหล่งข้อมูลอื่น**
 วันเวย์บนมายสเปซ
หมวดหมู่:กลุ่มดนตรีเคป็อป
หมวดหมู่:เคป็อป 
หมวดหมู่:นักร้องเกาหลีใต้ 
หมวดหมู่:บอยแบนด์เกาหลีใต้ 
หมวดหมู่:กลุ่มดนตรีป็อปสัญชาติเกาหลีใต้ 
หมวดหมู่:กลุ่มดนตรีสัญชาติเกาหลี
โยเซฟ เฉิน

โยเซฟ เซิน เซอะ-เจวิน (อักษรโรมัน: Joseph Zen Ze-kiun SDB; IPA-wuu|zəɲ zəʔ tɕyəɲ|เซี่ยงไฮ้:, เกิด 13 มกราคม 1932) เป็นพระคาร์ดินัลในคริสตจักรคาทอลิกจากฮ่องกง ผู้ดำรงตำแหน่งมุขนายกแห่งฮ่องกงคนที่หก เขาได้รับการแต่งตั้งเป็นพระคาร์ดินัลสนปี 2006 และเป็นผู้มีบทบาทในการออกมาพูดถึงปัญหาการละเมิดสิทธิมนุษยชน, เสรีภาพ และเสรีภาพทางศาสนาในฮ่องกงและจีน เขามีความสัมพันธ์สำคัญมากกับค่ายสนับสนุนประชาธิปไตยของฮ่องกง และมักถูกวิพากษ์วิจารณ์โดยกลุ่มสนับสนุนปักกิ่งกับรัฐบาลจีน เขาเกษียณจากตำแหน่งเมื่อ 15 เมษายน 2009 แต่ยังคงมีอิทธิพลอย่างมากต่อผู้สนับสนุนประชาธิปไตยในฮ่องกง ในวันที่ 11 พฤษภาคม 2022 เขาถูกจับกุมภายใต้กฎหมายความมั่นคงแห่งชาติฉบับใหม่ ก่อนจะได้รับประกันตัวในวันถัดมา
เมื่อเดือนตุลาคม 2011 เซินระบุว่าเขาได้รับเงินบริจาค HK$20 ล้าน จากมหาเศรษฐีฮ่องกงและผู้สนับสนุนประชาธิปไตย จิมมี ล่าย มาตั้งแต่ปี 2005 เงินจำนวนนี้ถูกนำไปช่วยเหลือผู้ยากไร้และช่วยดำเนินกิจการของคริสต์จักรใต้ดินในจีนแผ่นดินใหญ่ ในปี 2014 พระคาร์ดินัลเซินได้ร้องขอให้พระสันตะปาปาฟรังซิสไม่เดินทางไปยังประเทศจีน โดยระบุว่าพระองค์จะถูก "ชักจูง" โดยในบทสัมภาษณ์กับหนังสือพิมพ์อิตาลี Corriere della Sera เขาระบุว่า "ข้าพเจ้าจะบอกท่านพระสันตะปาปาเดี๋ยวนี้ว่า 'อย่ามาจีนเลย ท่านจะถูกชักจูง' ... พี่น้องชาวคาทอลิกที่หาญกล้าไม่อาจได้พบพระสันตะปาปา และพรรคคอมมิวนิสต์จะให้ท่านพบแต่มุขนายกที่อาบัติ (illegitimate bishops) ในจำนวนนี้สามคนถูกขับออกจากคริสตจักร (excommunicated) ไปแล้ว" 

**อ้างอิง**
หมวดหมู่:ชาวฮ่องกงที่นับถือศาสนาคริสต์
หมวดหมู่:พระคาร์ดินัลฮ่องกง
หมวดหมู่:พระคาร์ดินัล
งานประกาศผลรางวัลออสการ์ ครั้งที่ 95

งานประกาศผลรางวัลออสการ์ ครั้งที่ 95 (95th Academy Awards) เป็นงานประกาศผลรางวัลด้านภาพยนตร์ จัดขึ้นโดยสถาบันศิลปะและวิชาการทางภาพยนตร์ (Academy of Motion Picture Arts and Sciences) เพื่อเป็นเกียรติแก่ภาพยนตร์ที่ออกฉายระหว่างวันที่ 1 มกราคม พ.ศ. 2565 ถึง 31 ธันวาคม พ.ศ. 2565 มีกำหนดจัดขึ้นที่โรงภาพยนตร์ดอลบีเธียเตอร์, ลอสแอนเจลิส, รัฐแคลิฟอร์เนีย, สหรัฐอเมริกา ในคืนวันอาทิตย์ที่ 12 มีนาคม พ.ศ. 2566 (ตามเวลาท้องถิ่น) ตรงกับเช้าวันจันทร์ที่ 13 มีนาคม พ.ศ. 2566 (ตามเวลาประเทศไทย) โดยนักแสดงตลก จิมมี คิมเมล จะรับหน้าที่เป็นพิธีกรหลักในงาน ซึ่งเป็นครั้งที่สามที่เขารับหน้าที่พิธีกรในงานประกาศผลรางวัลออสการ์

**ผู้ชนะรางวัล และผู้ได้รับการเสนอชื่อเข้าชิงรางวัล**

**รางวัลออสการ์**
ผู้ชนะรางวัลจะอยู่ในลำดับแรก เป็นตัวหนา และมีกริชคู่ ()

**Governors Awards**
On June 21, 2022, the Academy announced its winners of the 13th annual Governors Awards ceremony. It was held on November 19, 2022 and during the event the Academy Honorary Awards and the Jean Hersholt Humanitarian Award were presented to the following recipients:

**Academy Honorary Awards**
 Euzhan Palcy- Diane Warren- Peter Weir

**Jean Hersholt Humanitarian Award**
 Michael J. Fox

**ภาพยนตร์ที่ได้เข้าชิงและได้รางวัลมากที่สุด**

**อ้างอิง**

**เว็บไซต์หลัก**
 เว็บไซต์หลักของงานประกาศผลรางวัลออสการ์- เว็บไซต์หลักของสถาบันศิลปะและวิชาการทางภาพยนตร์-  ช่องทางหลักของรางวัลออสการ์ บน ยูทิวบ์ (ดำเนินการโดย สถาบันศิลปะและวิชาการทางภาพยนตร์)
หมวดหมู่:งานประกาศผลรางวัลออสการ์
ฮวายี่ บราเธอส์

ฮวายี่ บราเธอส์ มีเดีย คอร์ปอเรชั่น (c=华谊兄弟穿媒股分有限公司) เป็นบริษัทบันเทิงข้ามชาติของจีนที่เป็นเจ้าของสตูดิโอภาพยนตร์ บริษัทผลิตรายการโทรทัศน์ ดูแลศิลปิน ค่ายเพลง และเครือโรงภาพยนตร์ที่ก่อตั้งในกรุงปักกิ่ง เซี่ยงไฮ้ ฮ่องกง มาเก๊า และไทเป โดยพี่น้องตระกูลหวาง 2 คน หวาง จงจฺวิน และหวาง จงเล่ย ในปี ค.ศ. 1994 โดยบริษัทเป็นข่าวไปทั่วโลกเมื่อวันที่ 30 ตุลาคม ค.ศ. 2009 เมื่อตลาดหลักทรัพย์ ChiNext ในตลาดหลักทรัพย์เชินเจิ้นถูกระงับการซื้อขาย หลังจากที่ราคาหุ้นของเอชบีเอ็มซี เพิ่มขึ้นถึง 122.74% จากราคาไอพีโอ ซึ่งเปิดที่ 63.66 หยวนต่อหุ้น พาทริค เฟรเตอร์ จากนิตยสารวาไรตี เรียกฮวายี่ บราเธอส์ ว่าเป็น "กลุ่มบริษัทภาพยนตร์ที่ใหญ่ที่สุดของจีน" ในปี ค.ศ. 2014 บริษัทเป็นผู้จัดจำหน่ายภาพยนตร์รายใหญ่ที่สุดอันดับ 7 ในประเทศจีน โดยคิดเป็น 2.26% ของตลาด

**ประวัติบริษัท**
บริษัทก่อตั้งขึ้นในปี ค.ศ. 1994 ในฐานะบริษัทผู้ผลิตภาพยนตร์ และเข้าสู่อุตสาหกรรมสื่ออย่างครบวงจรผ่านการลงทุน และปัจจุบันผลิตภาพยนตร์ รายการทีวี และเพลง และดำเนินการธุรกิจสตูดิโอถ่ายทำภาพยนตร์ บริษัทผลิตรายการโทรทัศน์ ดูแลศิลปิน ค่ายเพลง และโรงภาพยนตร์ ในปี ค.ศ. 2011 บริษัทได้เปิดเผยแผนการที่จะสร้างสตูดิโอทีวีและภาพยนตร์ที่ใหญ่ที่สุดในเอเชียตะวันออก นอกจากนี้ พวกเขายังประกาศว่าพวกเขาตั้งเป้าที่จะสร้างรายได้ 10,000 ล้านหยวนในบ็อกซ์ออฟฟิศภายในปี ค.ศ. 2016 ณ เดือนเมษายน ค.ศ. 2015 บริษัทมีมูลค่า 7.9 พันล้านดอลลาร์สหรัฐ

**อ้างอิง**
หมวดหมู่:บริษัทผู้ผลิตรายการโทรทัศน์ของประเทศจีน
หมวดหมู่:บริษัทจีนที่ก่อตั้งในปี พ.ศ. 2537
ชอฮือซึนดา

ชอฮีซินดา (Shohizinda; شاه زنده; Shah-i-Zinda, แปลว่า "กษัตริย์ผู้ยังดำรงชีพอยู่") เป็นสุสานใหญ่ในซามาร์กันด์ ประเทศอุซเบกิสถาน หมู่อาคารประกอบด้วยสิ่งปลูกสร้างย่อยสามกลุ่ม: ตอนบน ตอนกลาง และตอนล่าง ทั้งหมดเชื่อมต่อกันด้วยทางเดินมีโดมคลุมเรียกว่า chartak สิ่งปลูกสร้างที่เก่าแก่ที่สุดในชอฮีซินดาอายุราวศตวรรษที่ 11-12 ส่วนสิ่งปลูกสร้างส่วนใหญ่ที่ยังเห็นถึงปัจจุบันอายุมาจากศตวรรษที่ 14-15 ถึงแม้จะมีการก่อสร้างใหม่ในศตวรรษที่ 16-19 แต่ก็ไม่ได้มีผลมากต้อองค์ประกอบหรือลักษณะของหมู่อาคารมากนัก ส่วนหลักของหมู่อาคารเดิมทีคือหมู่อาคารกูซามิบน์อับบาส (Kusam-ibn-Abbas) ตั้งอยู่ทิศตะวันออกเฉียงเหนือ ประกอบด้วยหลายอาคาร โดยมีอาคารที่เก่าแก่สุดคือกูซามิบน์อับบาส (Kusam-ibn-Abbas) และมัสยิด จากศตวรรษที่ 16
หมู่อาคารตอนบนประกอบด้วยอนุสรณ์ศพจำนวนสามอาคารหันหน้าเข้าหากัน ในจำนวนนี้มีอาคารเก่าแก่สุดคืออนุสรณ์ไว้ศพโฆดยา-อัฆมัด (Khodja-Akhmad Mausoleum, สร้างในทศวรรษ 1340) หมู่อาคารตอนกลางประกอบด้วยอนุสรณ์ไว้ศพจากปลายศตวรรษที่ 14 ถึงต้นศตวรรษที่ 15 มีชื่อตั้งตามชื่อของญาติ นายพล และขุนนางของจักรพรรดิตีมูร์ อาคารสำคัญในหมู่อาคารตอนกลางนี้มีอาคารทางตะวันตก คืออนุสรณ์ศพชาดีมูลก์อากา (Mausoleum of Shadi Mulk Aga) หลานสาวของจักรพรรดิตีมูร์ ส่วนตรงข้ามกันเป็นอนุสรณ์ไว้ศพของชีรินบีกาอากา (Mausoleum of Shirin Bika Aga) พี่/น้องสาวของจักรพรรดิตีมูร์ ในบรรดาหมู่อาคารตอนล่างมีอาคารสำคัญคืออนุสรณ์ไว้ศพของกาซี ซาเด อัลรูมี นักวิทยาศาสตร์และนักดาราศาสตร์คนสำคัญ สร้างขึ้นโดยอูลุก เบก และมีความสูงเทียบเท่ากับอนุสรณ์ศพของสมาชิกในราชวงศ์

**อ้างอิง**
หมวดหมู่:สิ่งก่อสร้างในซามาร์กันต์
อูลุฆ เบก

มีรซา มุฮัมมัด ตาระฆัย บิน ชาห์รุฆ (میرزا محمد طارق بن شاہ رخ, میرزا محمد تراغای بن شاہ رخ; Mīrzā Muhammad Tāraghay bin Shāhrukh) หรือรู้จักดีในชื่อ อูลุฆ เบก (الغ‌ بیگ; Ulugh Beg,  22 มีนาคม 1394 – 27 ตุลาคม 1449) เป็นสุลต่านแห่งตีมูริด และนักดาราศาสตร์กับคณิตศาสตร์อิสลาม
อูลุฆ เบก เป็นที่รู้จักจากผลงานในสายงานคณิตศาสตร์และดาราศาสตร์อิสลาม เช่น ตรีโกณมิติ และ เรขาคณิตทรงกลม นอกจากนี้เขายังมีความสนใจในสาขาศิลปศาสตร์เช่นกัน ว่ากันว่าเขาพูดได้ห้าภาษา คือ ภาษาอาหรับ, เปอร์เซีย, เติร์ก, มองโกเลีย และจีนกลาง ในสมัยปกครองของเขา จักรวรรดิตีมูริด ถือว่าเป็นยุคทองทางวัฒนธรรมและเป็นจุดสูงสุดของยุคฟื้นฟูศิลปวิทยาการตีมูริดผ่านความสนใจและการอุดหนุนของเขา
เขาเป็นผู้ก่อสร้างหอดูดาวอูลุฆ เบก ในซามาร์กันต์ สร้างขึ้นในปี 1424 ถึง 1429 และได้รับการยอมรับโดยบรรดานักวิชาการว่าดป็นหนึ่งในหอดูดาวที่ดีที่สุดของโลกอิสลามในเวลานั้น รยมถึงยังใหญ่ที่สุดในเอเชียกลาง อูลุฆ เบก จีงได้รับการยอมรับว่าเป็นนักดาราศาสตร์เชิงสำรวจที่สำคัญที่สุดจากศตวรรษที่ 15 โดยนักวิชาการจำนวนมาก นอกจากนี้เขายังสร้างมัดดราซาห์อูลุฆ เบก (1417–1420) ทั้งในซามาร์กันต์และบูฆารา เป็นผลให้ทั้งสองเมืองนี้ได้กลายสภาพเป็นศูนย์กลางการศึกษาของเอเชียกลางในสมัยนั้น
อย่างไรก็ตาม ความสามารถในการปกครองของเขาไม่เท่ากับความสามารถทางวิทยาศาสตร์ ในสมัยการปกครองอันสั้นของเขา เขาไม่สามารถสร้างฐานอำนาจและปกครองได้ ผู้ปกครองคนอื่นรวมถึงคนในตระกูลเดียวกันได้ฉวยโอกาสนี้ขึ้นมาควบคุมจักรวรรดิ ท้ายที่สุด อูลุฆ เบก ถูกล้มราชบัลลังก์และถูกลอบสังหารในเวลาต่อมา

**อ้างอิง**

**บรรณานุกรม**
 title=Ulugh Beg- 1839. L. P. E. A. Sedillot (1808–1875). Tables astronomiques d’Oloug Beg, commentees et publiees avec le texte en regard, Tome I, 1 fascicule, Paris. A very rare work, but referenced in the Bibliographie generale de l’astronomie jusqu’en 1880, by J.- 1847. L. P. E. A. Sedillot (1808–1875). Prolegomenes des Tables astronomiques d’Oloug Beg, publiees avec Notes et Variantes, et precedes d’une Introduction. Paris: F. Didot.- 1853. L. P. E. A. Sedillot (1808–1875). Prolegomenes des Tables astronomiques d’Oloug Beg, traduction et commentaire. Paris.- Le Prince Savant annexe les étoiles, Frédérique Beaupertuis-Bressand, in Samarcande 1400–1500, La cité-oasis de Tamerlan : coeur d'un Empire et d'une Renaissance, book directed by Vincent Fourniau, éditions Autrement, 1995, 1157-4488.- L'âge d'or de l'astronomie ottomane, Antoine Gautier, in L'Astronomie, (Monthly magazine created by Camille Flammarion in 1882), December 2005, volume 119.- L'observatoire du prince Ulugh Beg, Antoine Gautier, in L'Astronomie, (Monthly magazine created by Camille Flammarion in 1882), October 2008, volume 122.- Le recueil de calendriers du prince timouride Ulug Beg (1394–1449), Antoine Gautier, in Le Bulletin, n° spécial Les calendriers, Institut National des Langues et Civilisations Orientales, juin 2007, pp. 117–123. d- Jean-Marie Thiébaud, Personnages marquants d'Asie centrale, du Turkestan et de l'Ouzbékistan, Paris, éditions L'Harmattan, 2004. 2-7475-7017-7.
หมวดหมู่:จักรวรรดิตีมูริด
หมวดหมู่:นักดาราศาสตร์อิสลาม
หมวดหมู่:นักวิทยาศาสตร์อิสลาม
หมวดหมู่:นักคณิตศาสตร์อิสลาม
หมวดหมู่:บุคคลจากซามาร์กันต์
ดนตรีเกาหลีใต้ใน พ.ศ. 2566

บทความต่อไปนี้คือรายการเหตุการณ์และการวางจำหน่ายที่เกิดขึ้น หรือที่คาดว่าจะเกิดขึ้นในปี ค.ศ. 2023 ในวงการดนตรีของประเทศเกาหลีใต้

**รายการรางวัลและเทศกาล**

**พิธีมอบรางวัล**

**เทศกาล**

**เปิดตัวและยุบวงใน พ.ศ. 2566**

**กลุ่มเปิดตัว**
 8เทิร์น- แอมเปอส์แอนด์วัน- บีบีเกิลส์- บอยเน็กซ์ดอร์- อีวึน- เอลอัป- แฟนตาซีบอยส์- ฮอไรซัน- คิสออฟไลฟ์- ไลม์ไลต์- ลูเซมเบิล- ลูเนท- Mave:- มอนสตาเอ็กซ์ – ชยอนู X ฮย็องว็อน- นิจยู- เอ็นซีทีโทแจจ็อง- เพลฟ- พาว- พริมโรส- ไรซ์- ทริปเปิลเอส- ไซเกอส์- โซดิแอก- ซีโรเบสวัน

**เปิดตัวศิลปินเดี่ยว**
 เอกัสดี- ชยู- ฮีจิน- ฮวัง มิน-ฮย็อน- แจชาน- ชัง เย-อึน- จีฮโย- จีมิน- จีนี- จินย็อง- จีซู- จูฮ็อนนี- จ็องกุก- อี มี-จู- เลวี- เร็น- ซูจิน- สวอน- แทยง- วี

**ยุบวง**
 อัสโตร – จินจินแอนด์ร็อกกี- อัสโตร – มุนบินแอนด์ซันฮา- เบรฟเกิลส์เบรฟเกิลส์ยุบวงอย่างเป็นทางการในวันที่ 16 กุมภาพันธ์ ค.ศ. 2023 แต่รวมตัวกันอีกครั้งในอีก 2 เดือนต่อมา- เดอะวันซ์- กงวอนซอนยอ- โมโมแลนด์- สนูเปอร์- ทีโอวัน- วิกซ์ แอลอาร์

**วางจำหน่ายใน พ.ศ. 2566**

**ไตรมาสที่หนึ่ง**

**มกราคม**

**กุมภาพันธ์**

**มีนาคม**

**ไตรมาสที่สอง**

**เมษายน**

**พฤษภาคม**

**มิถุนายน**

**ไตรมาสที่สาม**

**กรกฎาคม**

**สิงหาคม**

**กันยายน**

**ไตรมาสที่สี่**

**ตุลาคม**

**พฤศจิกายน**

**ธันวาคม**

**เสียชีวิต**
 มุน บิน อายุ 25 ปี นักร้องและนักแสดง- ชเว ซ็อง-บง อายุ 33 ปี นักร้อง

**หมายเหตุ**

**อ้างอิง**
หมวดหมู่:เคป็อป
หมวดหมู่:ดนตรีในประเทศเกาหลีใต้
หอดูดาวอูลุฆ เบก

หอดูดาวอูลุฆ เบก ถ่ายเมื่อปี 2018
หอดูดาวอูลุฆ เบก (Ulugh Beg Observatory) เป็นหอดูดาวในซามาร์กันต์ ประเทศอุซเบกิสถาน สร้างขึ้นในทศวรรษ 1420 โดยนักดาราศาสตร์สมัยตีมูริด อูลุฆ เบก หอดูดาวนี้เป็นที่ทำงานและสำรวจดวงดาวของนักดาราศาสตร์อิสลามมากมาย เช่น Al-Kashi, Ali Qushji และตัวอูลุฆ เบก เอง หอดูดาวสร้างเสร็จในปี 1449 และถูกค้นพบใหม่อีกครั้งในปี 1908
ในจดหมายของ Jamashīd al-Kāshī ที่ส่งให้กับบิดาของอูลุฆ เบก มีการเขียนเล่าถึงการเดินทางไปยังหอดูดาวที่มาราเฆห์ ซึ่งเชื่อกันว่ามีอิทธิพลต่อความสนใจของอูลุฆ เบก ซึ่งเป็นผลให้เกิดการสร้างหอดูดาวนี้ และมีผลต่อการออกแบบเมืองซามาร์กันต์ในเวลาต่อมา
สถาปัตยกรรมของหอดูดาวอูลุฆ เบก แตกต่างจากอาคารแบบเดียวกันที่สค้างในเวลานั้น อูลุฆ เบก ได้ว่างจ้างให้ Qazizada-I Rumi มาช่วยหาสถาปนิกออกแบบหอดูดาวนี้ ที่ซึ่งเขาได้แนะนำ Kashani สถาปนิกและนักคณิตศาสตร์อิสลาม หอดูดาวสร้างขึ้นโดยถอดแบบมาจากหอดูดาวมาราเฆห์ ซึ่งสร้างขึ้นโดยดำริของฮูลากู ฆาน และมี Nasir al-Din al-Tusi เป็นผู้นำในการก่อสร้างหอดูดาว หอดูดาวสร้างขึ้นบนเขาที่สูง 21 เมตรจากพื้น มีลักษณะเป็นอาคารทรงกระบอก เส้นผ่านศูนย์กลาง 46 เมตร ความสูง 30 ถึง 33 เมตร ตรงกลางของกระบอกนี้มีอุปกรณ์วัดระยะดาว (sextant) อยู่ อาคารสร้างขึ้นจากอิฐ ซึ่งถึงแม้จะหาได้ง่ายแต่ก็ไม่มั่นคง อย่างไรก็ตามเนื่องด้วยรัศมีของอุปกรณ์วัดระยะดาวนี้ ความสูงของหอดูดาวจะต้องสูงมากจนถึงจุดที่อาจจะล้มลงมาได้ จึงแก้ปัญหานี้โดยการสร้างอุปกรณ์วัดระยะอีกครึ่งหนึ่งอยู่ใต้ดินแทน ช่วยให้หอดูดาวไม่ต้องสูงเกินไปจนอาจล้มได้

**อ้างอิง**
อูลุฆเบก
หมวดหมู่:สิ่งก่อสร้างในซามาร์กันต์
แม่แบบ:Year nav topic

*  {subject}ใน พ.ศ. |- {subject}ใน พ.ศ. |- {subject}ใน พ.ศ. |- {subject}ใน พ.ศ. |- {subject}ใน พ.ศ. |- {subject}ใน พ.ศ. |- {subject}ใน พ.ศ. |-  {subject}ใน พ.ศ. |- {subject}ใน พ.ศ. | - {subject}ใน พ.ศ. |- {subject}ใน พ.ศ. |- {subject}ใน พ.ศ. |- {subject}ใน พ.ศ. |- {subject}ใน พ.ศ. |- {subject}ใน พ.ศ. | - ศิลปะ- โบราณคดี- สถาปัตยกรรม- วรรณกรรม- ดนตรี- ปรัชญา- วิทยาศาสตร์ +...
พิพิธภัณฑ์ตาราคาว

พิพิธภัณฑ์ตาราคาว (तारागाउँ सङ्ग्रहालय; ตาราคาวสังครหาลัย, The Taragaon Museum)  เป็นพิพิธภัณฑ์ศิลปะเอกชนและหอสมุดศิลปะในกาฐมาณฑุ ตั้งอยู่ทางเหนือของเมือง ในแถบพุทธนาถ พิพิธภัณฑ์ตั้งอยู่ในโรงแรมตาราคาวรีเจนซี (Taragaon Regency Hotel) ผู้เป็นเจ้าขอบพิพิธภัณฑ์ นอกจากนี้พิพิธภัณฑ์ยังได้รับการสนับสนุนจากมูลนิธิซารัฟ (Saraf Foundation) พิพิธภัณฑ์มีของสะสมถาวรจัดแสดงในสามอาคาร และหอศิลป์โพธิสัตตวะ (Bodhisattva Gallery) ซึ่งจัดแสดงศิลปะเนวา, หอศิลป์ปฐิวารา (Pathivara Gallery) ซึ่งจัดแสดงธังกา และหอศิลปะร่วมสมัย

**ประวัติศาสตร์**
สิ่งปลูกสร้างนี้สร้างขึ้นด้วยอิฐแบบออสเตรีย เดิมทีสร้างขึ้นเป็นโฮสเทลให้กับศิลปินและนักวิทยาศาสตร์ในทศวรรษ 1970 หลังเนปาลเปิดรับนักท่องเที่ยวจากต่างประเทศครั้งแรกในทศวรรษ 1950 โฮสเทบนี้สร้างขึ้นเพื่อสะท้อน "ความเป็นเนปาล" ให้กับแขกผู้มายังโรงแรม ที่ดินที่ตั้งโฮสเทลนี้ถูกซื้อไปโดยรัฐบาลปัญจยัตในปี 1969 ต่อมาถูกส่งมอบให้กับสมาคมสตรีเนปาล (Nepal Women’s Association) และในปี 1970 อางกูร บาบา โชษี นักวิจาการคนสำคัญของเนปาลได้พบกับสถาปนิกชาวออสเตรีย Carl Pruscha ซึ่งในตอนนั้นเป็นที่ปรึกษาจาก UN และ UNESCO ให้กับรัฐบาลเนปาล โชษีจึงได้จ้างให้เขามาออกแบบโรงแรมขึ้น โชษีต้องการจะสร้างหมู่บ้านวัฒนธรรมให้กับศิลปินในเนปาล การก่อสร้างเริ่มขึ้นในปี 1974 และมีพิธีเปิดในวันที่ 25 กันยายน 1974 โดยมีราชินีไอศวรรย์ ราชสะ ลักษมี เทวี ชาห์ ร่วมพิธี อาคารสร้างด้วยสถาปัตยกรรมผสมผสานแบบเนปาลและมอเดิร์นอย่างยุโรป
ในปี 1990 สมาคมสตรีเนปาลถูกยุบเลิกหลังการฟื้นฟูประชาธิปไตยในเนปาล และในปี 1997 โฮสเทลถูกทิ้งร้าง ต่อมาอรุณ ซารัฟ (Arun Saraf) เจ้าของโรงแรมไฮยอัต รีเจนซี ซึ่งตั้งอยู่ติดกัน ได้เข้าซื้อพื้นที่และพัฒนาขึ้นเป็นพิพิธภัณฑ์

**งานจัดแสดง**
พิพิธภัณฑ์มีขนาด 35,000 ตารางฟุต จัดแสดงภาพถ่าย งานสีน้ำ งานแกะสลัก ภาพร่าง แผนที่ แปลน ภาพเขียน และเอกสารมากมายจากศตวรรษที่ 18-19 ซึ่งเป็นของสะสมถาวรของพิพิธภัณฑ์ นอกจากนี้พิพิธภัณฑ์ยังมีหอศิลปะร่วมสมัย, โถงจัดกิจกรรม (Event Hall) และแอมฟิเธียเตอร์กลางแจ้งอีกสองแห่ง

**อ้างอิง**
หมวดหมู่:สิ่งก่อสร้างในกาฐมาณฑุ
หมวดหมู่:พิพิธภัณฑ์ในประเทศเนปาล
วัดคลองน้ำเค็ม (จังหวัดจันทบุรี)

วัดคลองน้ำเค็ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองน้ำเค็ม อำเภอแหลมสิงห์ จังหวัดจันทบุรี
วัดคลองน้ำเค็มตั้งวัดเมื่อ พ.ศ. 2438 ได้รับพระราชทานวิสุงคามสีมาเมื่อ พ.ศ. 2511 ได้รับการประกาศขึ้นทะเบียนเป็นโบราณสถานเมื่อวันที่ 20 พฤษภาคม พ.ศ. 2541
อุโบสถหลังเก่าสร้างขึ้นในสมัยพระบาทสมเด็จพระจอมเกล้าเจ้าอยู่หัว ลักษณะเป็นอาคารก่ออิฐถือปูนรูปสี่เหลี่ยมผืนผ้า มีกำแพงแก้วล้อมรอบ หลังคาเครื่องไม้มุงกระเบื้อง ด้านข้างชักปีกนกคลุมโดยรอบ ไม่มีเครื่องลำยอง หน้าบันอุดเรียบ มีประตูด้านหน้า 2 ประตู ด้านหลัง 2 ประตู ผนังด้านข้างมีหน้าต่างด้านละ 3 บาน เหนือกรอบประตูหน้าต่างเป็นซุ้มโค้งมีลวดลายเขียนสีตกแต่ง คาดว่าที่หน้าบันแต่เดิมเคยมีลวดลายปูนปั้น แต่ได้ปรักหักพังไปแล้ว ภายในอุโบสถมีจิตรกรรมฝาผนังฝีมือช่างพื้นบ้าน คาดว่าจะมีอายุมากกว่า 100 ปี เนื่องจากมีภาพทหารใส่หนวดและหมวกเหมือนพระบาทสมเด็จพระจุลจอมเกล้าเจ้าอยู่หัวซึ่งเป็นที่นิยมวาดกันมากช่วงสมัยรัชกาลที่ 6 ถึง รัชกาลที่ 8 ภาพจิตรกรรมช่วงล่างเขียนภาพคนแบก เพดานมีภาพครุฑ นกยูง นาคเกี้ยว รามสูร เมขลา และพญานาค เสาภายในอุโบสถเขียนภาพมังกร

**อ้างอิง**
คลองน้ำเค็ม
หมวดหมู่:โบราณสถานในจังหวัดจันทบุรี
17 ใส..รักนาย ไม่มีเบื่อ

17 ใส..รักนาย ไม่มีเบื่อ (p=Shíqī Suì de Tiānkōng, Formula 17) เป็นภาพยนตร์ไต้หวันใน ค.ศ. 2004 ที่กำกับโดย เฉิน ยินจุง นำแสดงโดย โทนี หยาง, ดันแคน โจว, คิง ชิน, ดาดา จี, จิมมี หยาง และ เจสัน จาง เป็นภาพยนตร์เกย์โรแมนติกคอมมาดี้ เล่าเรื่องเกี่ยวกับ โจ เทียน ไช่ ชายหนุ่มชาวไต้หวันสุดโรแมนติกที่เดินทางไปเยี่ยมแฟนออนไลน์ด้วยตนเองเป็นครั้งแรก เมื่อพบว่าความสัมพันธ์ทางอินเทอร์เน็ตของเขาไม่เหมาะกับชีวิตจริง เขาจึงย้ายไปใช้ชีวิตและอยู่ร่วมกับเพื่อนเก่าของเขา ภาพยนตร์เรื่องนี้เล่าถึงประสบการณ์ของเทียนกับเพื่อนร่วมห้องที่ซื่อสัตย์และเพื่อน ๆ ของเขา และความสัมพันธ์ที่น่าประหลาดใจที่เขาพัฒนาขึ้นกับ "เพลย์บอย" ในท้องถิ่น

**นักแสดง**
โทนี หยาง รับบทเป็น โจ เทียน ไช่
*ดันแคน โจว รับบทเป็น ไบ เทีย หนาน/ริชาร์ด ไบ- จิน ฉิน รับบทเป็น อวี่
*เจสัน จาง รับบทเป็น จุน
*ดาดา จี รับบทเป็น ซี.ซี.
*เจมส์ หยุน รับบทเป็น อลัน
*เจฟฟ์ ล็อคเกอร์ รับบทเป็น เรย์
*แลดเดอร์ อวี่ รับบทเป็น เควิน
*หวง กวนเจี๋ย รับบทเป็น เจย์
*หยาง เจ๋อหลง รับบทเป็น ช่างประปา

**อ้างอิง**

**แหล่งข้อมูลอื่น**
title=Formula 17- An article in Taipei Times date=2018-05-08
ดันแคน โจว

ดันแคน โจว (c=周群達, Duncan Chow; ชื่อเกิด Duncan Lai (黎登勤), วันเกิด 19 กันยายน พ.ศ. 2521) เป็นนักแสดงที่เกิดในฮ่องกง ซึ่งได้รับความนิยมในไต้หวัน เดิมโจวเคยเป็นนักวินด์เซิร์ฟอาชีพ และนายแบบแฟชั่นโชว์ แต่เลือกมาเป็นนักแสดงมืออาชีพในปี พ.ศ. 2544 เขามีชื่อเสียงจากการแสดงในภาพยนตร์ชื่อดังของไต้หวันในปี พ.ศ. 2547 เรื่อง "17 ใส..รักนาย ไม่มีเบื่อ" หนังตลกเกี่ยวกับรักร่วมเพศ

**ผลงานการแสดง**

**ภาพยนตร์**

**อ้างอิง**

**แหล่งข้อมูลอื่น**
 http://blog.sina.com.cn/zhouqunda- http://www.duncanlai.com- https://web.archive.org/web/20060503183014/http://ch8c.mediacorptv.com/shows/drama/view/302/1/.html- https://web.archive.org/web/20091024080621/http://geocities.com/Tokyo/Shrine/2626/dangkan.html- https://web.archive.org/web/20090810101500/http://duncan.tw.st/- http://www.twfilm.org/taillyhigh_web/star_5.htm- Duncan Lai- https://www.facebook.com/TheHiddensHK/
โปเกมอน อาร์ตอคาเดมี

โปเกมอน อาร์ตอคาเดมี (Pokémon Art Academy; Pokémon Art Academy) เป็นวิดีโอเกมแนวการวาดเส้นที่พัฒนาโดยบริษัท Headstrong Games จำหน่ายโดยนินเท็นโด ออกจำหน่ายสำหรับนินเท็นโด 3ดีเอส ในประเทศญี่ปุ่นในวันที่ 19 มิถุนายน พ.ศ. 2557 ในยุโรปในวันที่ 4 กรกฎาคม พ.ศ. 2557 ในออสตราเลเซียในวันที่ 5 กรกฎาคม พ.ศ. 2557 และในอเมริกาเหนือในวันที่ 24 ตุลาคม พ.ศ. 2557 เป็นเกมภาคแยกซีรีส์ของอาร์ตอคาเดมี เพิ่มตัวละครมาจากซีรีส์ของโปเกมอน เป็นเกมแรกที่จัดจำหน่ายโดยนินเท็นโดเจ้าเดียวซึ่งปกติแล้วจัดจำหน่ายคู่โดยบริษัท โปเกมอน จำกัดมาโดยตลอดและเป็นเกมแรกของนินเท็นโด 3ดีเอสที่รองรับบริการมีเวิร์สเป็นโซเชียลเน็ตเวิร์กสามารถแชร์ผลงานศิลปะได้ ปัจจุบันมีเวิร์สปิดให้บริการแล้ว

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ -  เว็บไซต์อย่างเป็นทางการ 
หมวดหมู่:วิดีโอเกมที่ออกวางจำหน่ายในปี พ.ศ. 2557
หมวดหมู่:เกมผลิตโดยHeadstrong Games
หมวดหมู่:เกมสำหรับนินเท็นโด 3ดีเอส
หมวดหมู่:วิดีโอเกมที่พัฒนาขึ้นในสหราชอาณาจักร
เจฟฟ์ ล็อกเกอร์

เจฟฟ์ ล็อกเกอร์ (傑夫, Jeff Locker) เป็นนักแสดง นักเขียนบทละคร นักเขียนบท พิธีกร และนักประพันธ์ชาวอเมริกัน เขาปรากฏตัวในเรื่อง เอเจนต์ คาร์เตอร์ ของมาร์เวล ในภาพยนตร์เรื่อง สตาซิส, ผลงานของวอร์เนอร์บรอสเรื่อง ดิสแอสเตอร์ แอล.เอ. และภาพยนตร์ไต้หวันทำรายได้ถล่มทลายเรื่อง 17 ใส..รักนาย ไม่มีเบื่อ (17歲的天空), ในละครเรื่องสั้น ๆ มากมายบน จิมมี คิมเมล ไลฟ์! และรับบท ปีเตอร์ ทิมม์ส ในละครเรื่อง ชิงลิช โดย เดวิด เฮนรี่ หวัง ในบรรดาบทละครที่ได้รับรางวัลหลายเรื่องของเขาเรื่อง เดอะฟอร์เกทเทนเพลซ ชนะรางวัลซามูเอล เฟรนช์ ครั้งที่ 43 ในเทศกาลละครสั้นนอกบรอดเวย์ และเผยแพร่และได้รับอนุญาตทั่วโลกโดยซามูเอล เฟรนช์ ภาพยนตร์สั้นที่ดัดแปลงจากเดอะฟอร์เกทเทนเพลซชนะ 21 รางวัลในช่วงเทศกาลภาพยนตร์ ในฐานะนักเขียนบท เขาสร้างรายชื่อแกลดของเดอะแบล็กลิสต์  และได้รับรางวัล เทศกาลภาพยนตร์แอตแลนตา การแข่งขันบทภาพยนตร์ เขาเชี่ยวชาญภาษาจีนกลางโดยเป็นพิธีกรของ งานเดินพรมแดงงานประกาศรางวัลลูกโลกทองคำครั้งที่ 75 เกมส์โชว์ ฮูสมาร์ท (金頭腦) ทาง อีทีทีวีอเมริกา เฟียร์แชลเลนจ์ของโซนี่เอเอ็กซ์เอ็น (台灣誰敢來挑戰, เฟียร์แฟคเตอร์ เวอร์ชันภาษาจีน), และเป็นพิธีกรในงาน เฮดดิงอวอร์ด, รางวัลม้าทองคำ และ รางวัลระฆังทองคำ นอกจากนี้ เขายังได้ตีพิมพ์หนังสือขายดี 8 เล่มเกี่ยวกับการเรียนภาษาอังกฤษและการทำความเข้าใจวัฒนธรรมอเมริกัน และได้บรรยายอย่างกว้างขวางทั่วไต้หวันและจีน

**อ้างอิง**

**แหล่งข้อมูลอื่น**
  เว็บไซต์หลัก- 1679056
หมวดหมู่:นักแสดงชายชาวอเมริกัน
หมวดหมู่:บุคคลจากรัฐโอไฮโอ